Tortugues: la desacceleració de les partícules | ticketea by Eventbrite
Tickets for Tortugues: la desacceleració de les partícules
Cia SALAFlyHard
Text i direcció: Clàudia Cedó
Intèrprets: Dani Arrebola, Jordi Brunet, Clara Cols, Alícia Puerta
Fa temps que en Joan i la Marta s'han adonat que no van al mateix ritme. S'estimen, però es trepitgen quan ballen i la neurosi d’en Joan s'està a punt de carregar la seva relació. Empesos pel desig de sincronitzar-se i portar un ritme de vida més tranquil, es traslladen al camp per prendre's les coses amb més calma. Però quan les seves vides s'entrecreuen amb les de l'Òscar i l'Àgata, una parella de joves científics que viuen a tota velocitat, el senzill estil de vida que estaven buscant acabarà complicant-se.
La teoria de la desacceleració de les partícules del físic polonès Johann Felmir Goleman diu que és possible alentir els processos vitals d'un organisme, fent-lo viure més a poc a poc i, en conseqüència, més anys. No es tracta d'allargar la esperança de vida, sinó de dilatar el temps: en un any, l'organisme alentit menjaria, dormiria, es mouria i respiraria menys vegades que la resta. I, conseqüentment, les seves cèl·lules també envellirien més lentament. Goleman dedicaria tota la seva vida a crear una fórmula que aconseguís aquest efecte en organismes vius. Però va morir sense aconseguir-ho. La teoria va caure en l'oblit, envoltada d’una aureola massa mística i fictícia per ser considerada seriosament pels científics de l'època.
https://vimeo.com/112401212